پل آدم

پایاب چونا پتھر دا ہک سلسلہ ہے جیہڑا بھارت دی ریاست تامل ناڈو دے جنوب مشرقی ساحل تے واقع جزیرہ پامبان جینکوں جزیرہ رامیشورم وی آکھا ویندا ہے، نال سری لنکا دے شمال مغربی ساحل تے جزیرہ منار تک ویندا ہے۔ ارضیاتی ثبوت اس پل کوں بھارت تے سری لنکا دے درمیان وچ ہک سابق زمینی رابطہ تجویز کریندن ۔ پل 18 میل (30 کلومیٹر) طویل ہے تے خلیج منار کوں (جنوب مغرب) وچ آبنائے پالک (شمال مشرق) توں جدا کریندے۔ ایہ حصہ جہازرانی دے قابل نی۔ کیونکہ کہیں وی جگہ پاݨی دی گہرائی ترے چار فٹ توں زیادہ نی۔ 1883ء وچ اتھاں بحری آمد و رفت کیتے رستہ صاف کرݨ دی کوشش کیتی گئی مگر کامیابی نہ تھی سڳی۔ اسرائیلی و اسلامی روایات دے مطابق آدم نبیؑ کوں جݙݨ سری لنکا لہایا گیا تاں اوہ ہیں رستے توں گزرے ہن۔ جبکہ ہندومت وچ اس کوں رام چندر دا بݨایا ہویا پل آہدے ہن۔ ہندواں دا عقیدہ ہے کہ رام اپݨی اغوا شدہ ذال کوں بازیاب کراوݨ جݙݨ لنکا ویندے پئے ہن تݙہاں اپݨی فوج دی سہولت کیتے انھاں نے ایہ پل بݨایا ہئی۔ حوالے